РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет и контролу

трошења јавних средстава

2. новембар 2012. године

Б е о г р а д

**ПРЕДСЕДНИКУ НАРОДНЕ СКУПШТИНЕ**

На основу члана 157. став 6. Пословника Народне скупштине, на Предлог закона о изменама и допунама Закона о Народној банци Србије Одбор за финансије, републички буџет и контролу трошења јавних средстава подноси следећи

**А М А Н Д М А Н**

Члан 10.мења се и гласи:

„**Члан 10.**

У члану 28. после става 7. додаје се став 8. који гласи:

„Против одлуке о разрешењу, функционер Народне банке Србије може поднети жалбу Уставном суду, у року од 30 дана од дана објављивања ове одлуке у ’Службеном гласнику Републике Србије‘.“.

О б р а з л о ж е њ е

Овим амандманом врши се усклађивање са Уставом РС и обезбеђује правна сигурност утврђивањем рока у коме функционер који је разрешен функције може изјавити жалбу Уставном суду.

ПРЕДСЕДНИК ОДБОРА

Весна Ковач